Az adventi naptárt a legenda szerint egy édesanya találta ki, akinek türelmetlen kisfia minden este megkérdezte, mennyit kell még aludnia karácsonyig. A leleményes anya kartonlapba 24 ablakot vágott, melyek mindegyikébe apró édességet tett, így könnyítve meg a várakozást. Mikor a fiú felcseperedett, árulni kezdte az édes számlálót, melyet adventi naptárnak nevezett el.

A szöveg az Olvasókönyv 2/1. tankönyv (2017. újgenerációs) 117. oldalán található szöveg alapján készült. (A tankönyv szerzői: Jordánné Tóth Magdolna, Pirisi Anna, N. Császi Ildikó, Grófné Salamon Éva, Farkas Andrea, Kóródi Bence. I. kiadás. 2017. Eger)